Fredag middag blev tre unge mænd fra Aalborg idømt flere års fængsel efter at have solgt hårde stoffer og været i besiddelse af et oversavet jagtgevær.

Fredag middag blev tre unge mænd på henholdsvis 20, 24 og 25 år idømt flere års fængsel ved Retten i Aalborg. De tre mænd, der alle er fra Aalborg, blev idømt tilsammen lidt over ni års fængsel at have videresolgt store mængder hash og omkring 100 gram kokain, samt at have været i besiddelse af et oversavet jagtgevær. Ved retssagen erkendte alle mændene, at de har solgt store mængder hash, mens kun en af dem erkendte at have overtrådt våbenloven. De tre unge er blevet dømt efter en langvarig efterforskning af Nordjyllands Politi, hvor særligt de tekniske beviser blev afgørende i retten. - Det var især de tekniske beviser i form og videoovervågning og telemaster, som lå til grund for dommen i dag, siger anklager Jesper Fjord. De tre mænd har alle bedt om betænkningstid, og overvejer nu om de vil anke dommene til landsretten. De tre mænd sidder forsat varetægtsfængslet.